Document ID: 32001R0245

Κανονισμός (ΕΚ) αριθ. 245/2001 της Επιτροπής
της 5ης Φεβρουαρίου 2001
για τη θέσπιση των λεπτομερειών εφαρμογής του κανονισμού (ΕΚ) αριθ. 1673/2000 του Συμβουλίου περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1673/2000 του Συμβουλίου, της 27ης Ιουλίου 2000, περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών(1), και ιδίως το άρθρο 9,
τον κανονισμό (ΕΚ) αριθ. 2799/93 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(2), και ιδίως το άρθρο 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 1673/2000 προβλέπει, μεταξύ άλλων, μέτρα για την εσωτερική αγορά στον τομέα του λίνου και της κάνναβης, που προορίζονται για την παραγωγή ινών, τα οποία περιλαμβάνουν ενισχύσεις για τους εγκεκριμένους πρώτους μεταποιητές αχύρου λίνου και κάνναβης και τους γεωργούς οι οποίοι μεταποιούν το άχυρο για λογαριασμό τους, οι δε λεπτομέρειες εφαρμογής πρέπει να θεσπισθούν.
(2) Κρίνεται σκόπιμο να ορισθούν, αφενός, οι όροι έγκρισης των πρώτων μεταποιητών και, αφετέρου, οι υποχρεώσεις που πρέπει να τηρούνται από τους γεωργούς οι οποίοι θα μεταποιήσουν το άχυρο για λογαριασμό τους. Πρέπει επίσης να αποσαφηνιστούν το βασικά σημεία της σύμβασης αγοράς-πώλησης αχύρου, της δέσμευσης μεταποίησης και της σύμβασης μεταποίησης "φασόν", που αναφέρονται στο άρθρο 2 παράγραφος 1 του κανονισμού (ΕΚ) αριθ. 1673/2000.
(3) Ορισμένοι πρώτοι μεταποιητές αχύρου λίνου παράγουν, κυρίως, μακριές ίνες λίνου και, δευτερευόντως κοντές ίνες λίνου που περιέχουν υψηλό ποσοστό προσμείξεων και συσσωματωμάτων ινών. Λόγω έλλειψης κατάλληλου εξοπλισμού για τον καθαρισμό των εν λόγω δευτερευόντων προϊόντων, προσφεύγουν στη σύναψη σύμβαση "φασόν" με μια άλλη επιχείρηση για τον καθαρισμό των κοντών ινών. Υπό τις συνθήκες που αναφέρονται ανωτέρω, πρέπει να θεωρείται ο καθαρισμός των κοντών ινών με σύμβαση "φασόν" ως εργασία του εγκεκριμένου πρώτου μεταποιητή για τις κοντές ίνες λίνου. Συνεπώς, πρέπει να καθοριστούν οι όροι που πρέπει να τηρούνται από τις σχετικές επιχειρήσεις, ιδίως όσον αφορά τους ελέγχους.
(4) Για να εξασφαλιστεί ότι τα σχετικά προϊόντα είναι επιλέξιμα για ενίσχυση, πρέπει να καταστεί δυνατή η αναγνώριση των εκτάσεων που καλλιεργούνται με λίνο ή κάνναβη και προορίζονται για την παραγωγή ινών από τις οποίες προέρχονται τα μεταποιημένα άχυρα, μέσω συστήματος αναγνώρισης των γεωργικών αγροτεμαχίων που προβλέπεται από τον κανονισμό (ΕΟΚ) αριθ. 3508/92 του Συμβουλίου, της 27ης Νοεμβρίου 1992, για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων(3), όπως τροποποιήθηκε τελευταία από τον κανονισμό (ΕΚ) αριθ. 1593/2000(4). Προς το σκοπό αυτό, πρέπει να καθορισθεί η σχέση μεταξύ των αχύρων που είναι επιλέξιμα για την ενίσχυση μεταποίησης και των εκτάσεων για τις οποίες έχει υποβληθεί για τη σχετική περίοδο αίτηση ενίσχυσης για την "έκταση" που προβλέπεται στο άρθρο 4 του κανονισμού (ΕΟΚ) αριθ. 3887/92 της Επιτροπής, της 23ης Δεκεμβρίου 1992, για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων(5), όπως τροποποιήθηκε τελευταία με τον κανονισμό (ΕΚ) αριθ. 2721/2000(6).
(5) Για την ορθή διοικητική διαχείριση και την ταυτόχρονη προσαρμογή στους ειδικούς όρους της αγοράς λίνου και κάνναβης, πρέπει να καθορισθεί η περίοδος κατά την οποία τα άχυρα λίνου και κάνναβης που προορίζονται για την παραγωγή ινών μπορούν να μεταποιηθούν και ενδεχομένως να τεθούν σε εμπορία.
(6) Στην περίπτωση που το κράτος μέλος αποφασίσει να χορηγήσει ενίσχυση για τις κοντές ίνες λίνου ή για τις ίνες κάνναβης που περιέχουν ποσοστό προσμείξεων και συσσωματωμάτων ινών μεγαλύτερο από 7,5 %, πρέπει να διευκρινίζεται η μέθοδος υπολογισμού που επιτρέπει η παραγόμενη ποσότητα να εκφράζεται σε ισοδύναμη ποσότητα βάσει ποσοστού 7,5 % προσμείξεων και συσσωματωμάτων ινών.
(7) Με σκοπό τη διευκόλυνση της ορθής λειτουργίας του μηχανισμού σταθεροποίησης, πρέπει να προβλεφθεί ότι οι ποσότητες ινών για τις οποίες μπορεί να χορηγηθεί ενίσχυση για μεταποίηση στο πλαίσιο μιας περιόδου εμπορίας περιορίζονται στο αποτέλεσμα του πολλαπλασιασμού του αριθμού των εκταρίων που αποτέλεσαν αντικείμενο σύμβασης ή δέσμευσης μεταποίησης με τη μοναδιαία ποσότητα ανά εκτάριο. Η εν λόγω μοναδιαία ποσότητα πρέπει να καθορισθεί από το κράτος μέλος ανάλογα με τις εθνικές εγγυημένες ποσότητες που καθορίστηκαν και τα καλλιεργούμενα εκτάρια.
(8) Λαμβανομένων υπόψη των διακυμάνσεων των επιπέδων των εθνικών εγγυημένων ποσοτήτων που μπορεί να προκύψουν από την ευελιξία η οποία έχει εισαχθεί με το άρθρο 3 του κανονισμού (ΕΚ) αριθ. 1673/2000, πρέπει να προβλεφθούν οι κανόνες που θα επιτρέψουν τον καθορισμό των εν λόγω εθνικών εγγυημένων ποσοτήτων για κάθε περίοδο εμπορίας, λαμβάνοντας ταυτοχρόνως υπόψη τις ενδεχόμενες προσαρμογές που μπορεί να είναι αναγκαίες για την ενδεδειγμένη κατανομή των εθνικών εγγυημένων ποσοτήτων μεταξύ των δικαιούχων της ενίσχυσης μεταποίησης.
(9) Η χορήγηση της ενίσχυσης μεταποίησης εξαρτάται από τη σύναψη μιας από τις συμβάσεις ή την ανάληψη της δέσμευσης που αναφέρεται στο άρθρο 2 του κανονισμού (ΕΚ) αριθ. 1673/2000. Εξάλλου, οι μεταβιβάσεις μεταξύ των εθνικών εγγυημένων ποσοτήτων, καθώς και των μοναδιαίων ποσοτήτων ανά εκτάριο, πρέπει να καθορίζονται σε εύθετο χρόνο από το κράτος μέλος βάσει των εκτάσεων για τις οποίες έχει συναφθεί σύμβαση ή έχει αναληφθεί δέσμευση. Κρίνεται σκόπιμο να προβλεφθεί ότι τα λεπτομερή στοιχεία για τις εν λόγω συμβάσεις ή δεσμεύσεις θα διαβιβάζονται από τους εμπορευόμενους στις αρμόδιες αρχές του κράτους μέλους στην αρχή των εργασιών μεταποίησης. Για να επιτραπεί κάποια ευελιξία στις σχετικές συναλλαγές πρέπει να προβλεφθούν περιορισμένες δυνατότητες εκχώρησης των συμβάσεων μεταξύ εγκεκριμένων πρώτων μεταποιητών.
(10) Για να επιτραπεί η ορθή διαχείριση του καθεστώτος ενίσχυσης, είναι αναγκαίο να αναφέρονται οι πληροφορίες που πρέπει να μεταβιβάζονται από τους εμπορευόμενους στις αρμόδιες αρχές του κράτους μέλους, καθώς και οι ανακοινώσεις που πρέπει να πραγματοποιούν τα κράτη μέλη στην Επιτροπή.
(11) Για τη διαχείριση ενός καθεστώτος που βασίζεται σε ενίσχυση η οποία χορηγείται ανάλογα με τις ποσότητες των ινών που παράγονται κατά τη διάρκεια περιόδου 22 μηνών, κρίνεται σκόπιμο να προβλεφθεί η υποβολή, στην αρχή των εργασιών μεταποίησης στο πλαίσιο μιας περιόδου, αίτησης ενίσχυσης που αφορά τις ίνες οι οποίες θα παραχθούν και των οποίων οι ποσότητες θα αναφέρονται στη συνέχεια, περιοδικά.
(12) Λόγω των ενδεχόμενων προσαρμογών των εθνικών εγγυημένων ποσοτήτων και των μοναδιαίων ποσοτήτων ανά εκτάριο, οι συνολικές ποσότητες ινών για τις οποίες μπορεί να χορηγηθεί ενίσχυση γίνονται γνωστές μετά το τέλος των εργασιών μεταποίησης. Είναι άρα αναγκαίο να προβλεφθεί ότι μπορούν να χορηγηθούν προκαταβολές της ενίσχυσης στους εγκεκριμένους πρώτους μεταποιητές, βάσει των ποσοτήτων ινών που παράγονται περιοδικά. Για να εξασφαλισθεί η πληρωμή των οφειλόμενων ποσών σε περίπτωση διαπίστωσης παρατυπιών, πρέπει οι εν λόγω προκαταβολές να υπόκεινται στην υποβολή εγγύησης. Οι εν λόγω εγγυήσεις πρέπει να πληρούν ορισμένους όρους οι οποίοι προβλέπονται στον κανονισμό (ΕΟΚ) αριθ. 2220/85 της Επιτροπής, της 22ας Ιουλίου 1985, για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα(7), όπως τροποποιήθηκε τελευταία από τον κανονισμό (ΕΚ) αριθ. 1932/1999(8).
(13) Η συμπληρωματική ενίσχυση που προβλέπεται στο άρθρο 4 του κανονισμού (ΕΚ) αριθ. 1673/2000 χορηγείται μόνο για τις εκτάσεις των οποίων η παραγωγή αχύρου αποτέλεσε αντικείμενο ενίσχυσης μεταποίησης σε μακριές ίνες λίνου. Κρίνεται άρα σκόπιμο να καθορισθεί η ελάχιστη απόδοση μακριών ινών ανά εκτάριο που αποτελούν αντικείμενο σύμβασης ή δέσμευσης, ώστε να καταστεί δυνατός ο καθορισμός των συνθηκών υπό τις οποίες πληρείται ο όρος αυτός.
(14) Ένα σύστημα διοικητικών και επιτόπιων ελέγχων είναι αναγκαίο για να εξασφαλιστεί η κανονικότητα των εργασιών. Πρέπει να διευκρινισθούν τα βασικά στοιχεία το οποία πρέπει να αποτελέσουν αντικείμενο επαλήθευσης και επίσης να καθορισθεί ο ελάχιστος αριθμός επιτόπιων ελέγχων που πρέπει να πραγματοποιούνται ανά περίοδο εμπορίας.
(15) Κρίνεται σκόπιμο να καθοριστούν οι συνέπειες που θα προκύπτουν από ενδεχόμενες διαπιστώσεις παρατυπιών. Οι συνέπειες αυτές θα πρέπει να είναι επαρκώς αποτρεπτικές ώστε να αποφεύγεται οποιαδήποτε παράνομη χρήση των κοινοτικών ενισχύσεων, τηρώντας ταυτόχρονα την αρχή της αναλογικότητας.
(16) Για την επαρκή προσέγγιση της στιγμής της παραγωγής των ινών με το γενεσιουργό αίτιο της ισοτιμίας για τις προκαταβολές και την ενίσχυση μεταποίησης, η στιγμή αυτή πρέπει να λαμβάνει χώρα την τελευταία ημέρα καθεμίας από τις περιόδους που προβλέπονται για την ανακοίνωση των παραγόμενων ποσοτήτων ινών.
(17) Για τη διευκόλυνση της αρμονικής μετάβασης προς το νέο καθεστώς, είναι αναγκαίες μεταβατικές διατάξεις κατά τη διάρκεια της περιόδου 2001/02 όσον αφορά τη χορήγηση έγκρισης στους πρώτους μεταποιητές. Είναι επίσης αναγκαίο οι αρμόδιες αρχές να γνωρίζουν τις ακριβείς ποσότητες που βρίσκονται στην αποθεματοποίηση κατά τη στιγμή της έναρξης ισχύος του νέου καθεστώτος ενίσχυσης, ώστε να αποφευχθούν οι καταχρήσεις και συνεπώς, πρέπει να προβλεφθεί ειδική ανακοίνωση προς το θέμα αυτό εκ μέρους των σχετικών εμπορευομένων.
(18) Ο κανονισμός (ΕΚ) αριθ. 1673/2000 θέσπισε νέα κοινή οργάνωση αγοράς στον τομέα του λίνου και της κάνναβης που προορίζονται για την παραγωγή ινών, από την περίοδο εμπορίας 2001/02 και κατάργησε, από την 1η Ιουλίου 2001, τους κανονισμούς του Συμβουλίου για την κοινή οργάνωση αγοράς που ισχύουν στον τομέα αυτό μέχρι την περίοδο εμπορίας 2000/01. Συνεπώς, πρέπει να καταργηθούν από την περίοδο 2001/02 ο κανονισμός (ΕΟΚ) αριθ. 1215/71 της Επιτροπής, της 10ης Ιουνίου 1971, περί ορισμένων λεπτομερειών σχετικών με τις διατάξεις πλαίσια για τις συμβάσεις πωλήσεως του λίνου και της καννάβεως σε άχυρο(9), ο κανονισμός (ΕΟΚ) αριθ. 1523/71 της Επιτροπής, της 16ης Ιουλίου 1971, περί των ανακοινώσεων μεταξύ των κρατών μελών και της Επιτροπής στον τομέα του λίνου και της καννάβεως(10), ο κανονισμός (ΕΟΚ) αριθ. 1524/71 της Επιτροπής, της 16ης Ιουλίου 1971, περί των λεπτομερειών εφαρμογής των ενισχύσεων για την ιδιωτική αποθεματοποίηση των ακατέργαστων ινών λίνου και καννάβεως(11), ο κανονισμός (ΕΟΚ) αριθ. 1164/89 της Επιτροπής, της 28ης Απριλίου 1989, για τις λεπτομέρειες εφαρμογής σχετικά με την ενίσχυση για το κλωστικό λινάρι και την κάνναβη(12), ο κανονισμός (ΕΟΚ) αριθ. 1784/93 της Επιτροπής, της 30ής Ιουνίου 1993, για τον καθορισμό των συντελεστών προσαρμογής της ενίσχυσης για τον κλωστικό λίνο(13), καθώς και ο κανονισμός (ΕΚ) αριθ. 452/1999 της Επιτροπής, της 1ης Μαρτίου 1999, με τον οποίο καθορίζεται η ελάχιστη προς τήρηση απόδοση για την χορήγηση ενίσχυσης στην παραγωγή κλωστικού λίνου και καννάβεως(14).
(19) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λίνου και κάνναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αντικείμενο
Ο παρών κανονισμός θεσπίζει τις λεπτομέρειες εφαρμογής για την κοινή οργάνωση αγοράς στον τομέα του λίνου και της κάνναβης που προορίζονται για την παραγωγή ινών, η οποία έχει συσταθεί με τον κανονισμό (ΕΚ) αριθ. 1673/2000.
Άρθρο 2
Ορισμοί
Κατά την έννοια του παρόντος κανονισμού:
- νοούνται ως "εξομοιούμενος μεταποιητής": ο γεωργός ο οποίος, σύμφωνα με το άρθρο 2 παράγραφος 1 τρίτο εδάφιο στοιχείο β) του κανονισμού (ΕΚ) αριθ. 1673/2000, έχει συνάψει σύμβαση μεταποίησης με έναν εγκεκριμένο πρώτο μεταποιητή, για την παραγωγή ινών από άχυρο το οποίο του ανήκει·
- διακρίνουμε τους ακόλουθους τρεις τύπους ινών:
α) "μακριές ίνες λίνου": ίνες λίνου που προέρχονται από τον πλήρη διαχωρισμό της ίνας και των ξυλωδών τμημάτων του στελέχους, που αποτελούνται μετά το πέρας της αποφλοίωσης από κλώνους τουλάχιστον 50 εκατοστών κατά μέσο όρο διατεταγμένους παράλληλα σε δέσμες, σε φύλλα ή σε λωρίδες·
β) "κοντές ίνες λίνου": ίνες λίνου, εκτός αυτών που αναφέρονται στο στοιχείο α), που προέρχονται από ένα κατά το μάλλον ή ήττον μερικό διαχωρισμό της ίνας και των ξυλωδών τμημάτων του στελέχους·
γ) "ίνες κάνναβης": ίνες κάνναβης που προέρχονται από το διαχωρισμό τουλάχιστο μερικό της ίνας και των ξυλωδών τμημάτων του στελέχους.
Άρθρο 3
Εγκρίσεις των πρώτων μεταποιητών
1. Προκειμένου να λάβει έγκριση, ο πρώτος μεταποιητής πρέπει να υποβάλει στην αρμόδια αρχή μια αίτηση που περιλαμβάνει τουλάχιστον:
α) την περιγραφή της επιχείρησης και την πλήρη σειρά των προϊόντων που προκύπτουν από τη μεταποίηση του άχυρου λίνου και κάνναβης·
β) την περιγραφή των εγκαταστάσεων και των υλικών μεταποίησης, διευκρινίζοντας τον τόπο όπου βρίσκονται και τις τεχνικές προδιαγραφές όσον αφορά:
- την κατανάλωσή τους σε ενέργεια και τις μέγιστες ποσότητες άχυρου λίνου και κάνναβης που μπορούν να υποστούν μεταποίηση ανά ώρα και κατ' έτος,
- τις μέγιστες ποσότητες μακρών ινών λίνου, κοντών ινών λίνου και ινών κάνναβης που μπορούν να παραχθούν ανά ώρα και κατ' έτος,
- τις ενδεικτικές ποσότητες άχυρου λίνου και κάνναβης που είναι απαραίτητες για να παραχθούν 100 χιλιόγραμμα καθενός από τα προϊόντα που αναφέρονται στο στοιχείο α)·
γ) την περιγραφή των εγκαταστάσεων αποθεματοποίησης, διευκρινίζοντας τον τόπο όπου βρίσκονται και τη δυναμικότητά τους σε τόνους άχυρου και ινών λίνου και κάνναβης.
Όσον αφορά τους πρώτους μεταποιητές που είναι αναγνωρισμένοι για την περίοδο εμπορίας 2000/01 βάσει του άρθρου 3 του κανονισμού (ΕΟΚ) αριθ. 619/71 του Συμβουλίου(15), το κράτος μέλος μπορεί να τους απαλλάξει από την υποβολή των πληροφοριών που ήδη διαθέτει, με την προϋπόθεση ότι αυτές θα δηλωθούν αμετάβλητες από τον εν λόγω πρώτο μεταποιητή.
2. Η αίτηση έγκρισης συνεπάγεται τη δέσμευση, από την ημερομηνία υποβολής της αίτησης:
- να τηρεί ξεχωριστά, ανά περίοδο εμπορίας της συγκομιδής του σχετικού άχυρου και κατά κράτος μέλος συγκομιδής, τα αποθέματα άχυρου λίνου, άχυρου κάνναβης και μακρών ινών λίνου, κοντών ινών λίνου και ινών κάνναβης που αντιστοιχούν:
α) στο σύνολο των συμφωνητικών αγοράς-πώλησης και των δεσμεύσεων μεταποίησης·
β) σε καθεμία από τις συμβάσεις μεταποίησης "φασόν", που έχουν συναφθεί με τους εξομοιούμενους μεταποιητές·
γ) στο σύνολο των άλλων προμηθευτών και, ενδεχομένως, στις παρτίδες ινών που λαμβάνονται από άχυρο που έχει ταξινομηθεί στο στοιχείο α), αλλά για τις οποίες δεν θα ζητηθεί ενίσχυση,
- να τηρεί ημερησίως μία λογιστική αποθήκης που θα συσχετίζεται τακτικά με την οικονομική λογιστική και τεκμηρίωση σύμφωνη προς τις προδιαγραφές της παραγράφου 4, καθώς και όλα τα δικαιολογητικά στοιχεία που προβλέπονται από το κράτος μέλος ενόψει των ελέγχων,
- να κοινοποιεί στην αρμόδια αρχή κάθε μεταβολή των στοιχείων που αναφέρονται στην παράγραφο 1,
- να υπόκειται σε όλους τους ελέγχους που προβλέπονται στο πλαίσιο της εφαρμογής του καθεστώτος ενίσχυσης που προβλέπεται στον κανονισμό (ΕΚ) αριθ. 1673/2000.
3. Μετά από επιτόπου έλεγχο της συμφωνίας των πληροφοριών που αναφέρονται στην παράγραφο 1, η αρμόδια αρχή χορηγεί στον πρώτο μεταποιητή έγκριση όσον αφορά τους τύπους ινών που μπορούν να παραχθούν με όρους επιλεξιμότητας στην ενίσχυση και του παρέχει έναν αριθμό έγκρισης.
Η έγκριση χορηγείται εντός των δύο μηνών που ακολουθούν την υποβολή της αίτησης.
Σε περίπτωση τροποποίησης ενός ή περισσοτέρων από τα στοιχεία που αναφέρονται στην παράγραφο 1 πρώτο εδάφιο, η αρμόδια αρχή επιβεβαιώνει ή προσαρμόζει την έγκριση, κατά περίπτωση, μετά από επιτόπου έλεγχο, εντός του μηνός που ακολουθεί τον μήνα της κοινοποίησης της μεταβολής. Ωστόσο, η προσαρμογή των τύπων ινών, για τις οποίες έχει χορηγηθεί η έγκριση, μπορεί να έχει ισχύ μόνον από την επόμενη περίοδο.
4. Στο πλαίσιο της έγκρισης πρώτου μεταποιητή για μακριές ίνες λίνου και ταυτόχρονα για κοντές ίνες λίνου, το κράτος μέλος μπορεί να επιτρέψει, υπό τους όρους που αναφέρονται στην παρούσα παράγραφο και εάν εκτιμά ότι οι συνθήκες ελέγχου είναι ικανοποιητικές, τη σύναψη σύμβασης "φασόν" για τον καθαρισμό των κοντών ινών λίνου ώστε να τηρηθεί το όριο προσμείξεων και συσσωματωμάτων ινών που αναφέρεται στο άρθρο 2 παράγραφος 3 στοιχείο β) του κανονισμού (ΕΚ) αριθ. 1673/2000.
Στην περίπτωση αυτή, ο πρώτος μεταποιητής αναφέρει στην αίτηση έγκρισης της παραγράφου 1 ότι σκοπεύει να χρησιμοποιήσει τις διατάξεις της παρούσας παραγράφου.
Η έγκριση χορηγείται για μία μόνον επιχείρηση καθαρισμού κοντών ινών λίνου ανά εγκεκριμένο πρώτο μεταποιητή και ανά περίοδο εμπορίας.
Πριν από τις 31 Ιανουαρίου για κάθε περίοδο εμπορίας, ο εγκεκριμένος πρώτος μεταποιητής υποβάλει στην αρμόδια αρχή σύμβαση "φασόν" που περιλαμβάνει τουλάχιστον:
α) την ημερομηνία της σύναψης της σύμβασης και την περίοδο εμπορίας που αντιστοιχεί στην συγκομιδή των αχύρων από τα οποία προέρχονται οι ίνες·
β) τον αριθμό έγκρισης του πρώτου μεταποιητή και για την επιχείρηση καθαρισμού κοντών ινών λίνου, το ονοματεπώνυμο, την εταιρική επωνυμία, τη διεύθυνση και την τοποθεσία των εγκαταστάσεων·
γ) την ένδειξη ότι η επιχείρηση καθαρισμού κοντών ινών λίνου αναλαμβάνει:
i) να διατηρεί χωριστά, ανά σύμβαση "φασόν", τα αποθέματα κοντών ινών λίνου που έχουν καθαριστεί και εκείνα που δεν έχουν καθαριστεί·
ii) να κρατά χωριστά για κάθε σύμβαση "φασόν" λογιστικά βιβλία για κάθε ημέρα, που θα περιλαμβάνουν τις ποσότητες των μη καθαρισμένων κοντών ινών λίνου που έχουν εισέλθει στην επιχείρηση και τις ποσότητες καθαρισμένων κοντών ινών λίνου που έχουν παραχθεί, καθώς και τις ποσότητες που βρίσκονται σε αποθεματοποίηση·
iii) να τηρεί τα δικαιολογητικά στοιχεία που προβλέπονται από το κράτος μέλος ενόψει των ελέγχων και να υπόκειται σε όλους τους ελέγχους που προβλέπονται στο πλαίσιο της εφαρμογής του παρόντος κανονισμού.
Η δέσμευση της επιχείρησης καθαρισμού που αναφέρεται στο στοιχείο γ) του προηγούμενου εδαφίου θεωρείται ως δέσμευση του πρώτου μεταποιητή στο πλαίσιο της έγκρισής του.
5. Η λογιστική αποθήκης των πρώτων μεταποιητών που έχουν εγκριθεί περιέχει,για κάθε ημέρα και για καθεμία των κατηγοριών άχυρου και για κάθε είδος ινών, για τα οποία τηρούνται χωριστά αποθέματα:
α) τις ποσότητες που έχουν εισέλθει στην επιχείρηση στο πλαίσιο καθεμιάς των συμβάσεων ή δεσμεύσεων που αναφέρονται στο άρθρο 5, και ενδεχομένως για κάθε έναν από τους άλλους προμηθευτές·
β) τις ποσότητες άχυρου που έχουν υποστεί μεταποίηση και τις παραγόμενες ποσότητες ινών·
γ) μια εκτίμηση και μια αιτιολόγηση των απωλειών και των ποσοτήτων που έχουν καταστραφεί·
δ) τις ποσότητες που έχουν εξέλθει από την επιχείρηση, κατανεμημένες λεπτομερώς ανά παραλήπτη·
ε) την κατάσταση των αποθεμάτων ανά εγκατάσταση αποθεματοποίησης.
Όσον αφορά το άχυρο και τις ίνες που έχουν εισέλθει ή εξέλθει από την επιχείρηση και που δεν αντιστοιχούν σε μια από τις συμβάσεις ή δεσμεύσεις που αναφέρονται στο άρθρο 5, ο εγκεκριμένος πρώτος μεταποιητής πρέπει να διαθέτει για κάθε παρτίδα βεβαίωση παράδοσης ή ανάληψης από τον προμηθευτή ή από τον σχετικό παραλήπτη, ή κάθε άλλο ισοδύναμο έγγραφο που γίνεται αποδεκτό από το κράτος μέλος. Ο εγκεκριμένος πρώτος μεταποιητής τηρεί κατάλογο για κάθε έναν από τους προμηθευτές και παραλήπτες με το ονοματεπώνυμο, την εταιρική τους επωνυμία και τη διεύθυνσή τους.
Άρθρο 4
Υποχρεώσεις του εξομοιούμενου μεταποιητή
Ο εξομοιούμενος μεταποιητής πρέπει:
α) να διαθέτει σύμβαση μεταποίησης "φασόν", με έναν εγκεκριμένο πρώτο μεταποιητή, για τις μακρές ίνες λίνου, τις κοντές ίνες λίνου ή/και τις ίνες κάνναβης·
β) να τηρεί κατάλογο, στον οποίο θα εμφαίνονται από την έναρξη της σχετικής περιόδου και για κάθε ημέρα:
- για κάθε σύμβαση μεταποίησης "φασόν", τις ληφθείσες ποσότητες άχυρου λίνου ή κάνναβης που προορίζονται για την παραγωγή ινών, και εκείνες που έχουν παραδοθεί,
- τις ποσότητες μακρών ινών λίνου, κοντών ινών λίνου ή/και ινών κάνναβης που έχουν παραχθεί,
- τις ποσότητες μακρών ινών λίνου, κοντών ινών λίνου ή/και ινών κάνναβης που έχουν πωληθεί ή εκχωρηθεί, με την ένδειξη του ονοματεπώνυμου και της διεύθυνσης του παραλήπτη·
γ) να τηρεί τα δικαιολογητικά στοιχεία που προβλέπονται από το κράτος μέλος ενόψει των ελέγχων και
δ) να αναλαμβάνει τη δέσμευση να υπόκειται σε όλους τους ελέγχους που προβλέπονται στο πλαίσιο της εφαρμογής του παρόντος καθεστώτος ενίσχυσης.
Άρθρο 5
Συμβάσεις
1. Το συμφωνητικό αγοράς-πώλησης του άχυρου, η δέσμευση μεταποίησης και η σύμβαση "φασόν" για μεταποίηση που αναφέρονται στο άρθρο 2 παράγραφος 1 του κανονισμού (ΕΚ) αριθ. 1673/2000 αναφέρουν τουλάχιστον:
α) την ημερομηνία σύναψης και την ένδειξη της σχετικής περιόδου εμπορίας που αφορά η συγκομιδή·
β) τον αριθμό έγκρισης του πρώτου μεταποιητή, τον αριθμό αναγνώρισης του γεωργού στο ολοκληρωμένο σύστημα διαχείρισης και ελέγχου που προβλέπεται από τον κανονισμό (ΕΟΚ) αριθ. 3508/92, καθώς και τα ονοματεπώνυμα και τις διευθύνσεις τους·
γ) τα στοιχεία αναγνώρισης του ή των σχετικών αγροτεμαχίων, σύμφωνα με το σύστημα ταυτοποίησης των αγροτεμαχίων που προβλέπεται στο ολοκληρωμένο σύστημα διαχείρισης και ελέγχου·
δ) τις σχετικές εκτάσεις λίνου που προορίζονται για την παραγωγή ινών, αφενός, και κάνναβης που προορίζεται για την παραγωγή ινών, αφετέρου.
2. Πριν από την 1η Ιανουαρίου της εν λόγω περιόδου εμπορίας, η σύμβαση αγοράς-πώλησης των άχυρων ή η σύμβαση "φασόν" για μεταποίηση μπορεί να εκχωρηθεί σε έναν ορισμένο πρώτο μεταποιητή εκτός από εκείνον με τον οποίο έχει συναφθεί αρχικά η σύμβαση, μέσω συμφωνίας που θα υπογραφεί υπό τον γεωργό και τους εγκεκριμένους πρώτους μεταποιητές, τον εκχωρητή και τον εκδοχέα.
Μετά την 1η Ιανουαρίου της εν λόγω περιόδου, οι συμβάσεις που αναφέρονται στο πρώτο εδάφιο μπορεί να εκχωρηθούν μόνο σε εξαιρετικές περιπτώσεις δεόντως αιτιολογημένες και αφού δώσει άδεια το κράτος μέλος.
Άρθρο 6
Πληροφορίες που πρέπει να παρέχονται από τους επιχειρηματίες
1. Οι εγκεκριμένοι πρώτοι μεταποιητές, καθώς και οι εξομοιούμενοι μεταποιητές, υποβάλλουν στην αρμόδια αρχή, πριν από την ημερομηνία που έχει καθορισθεί από το κράτος μέλος και το αργότερο στις 20 Σεπτεμβρίου που έπεται της έναρξης της σχετικής περιόδου εμπορίας:
- τον κατάλογο για την εν λόγω περίοδο εμπορίας, ξεχωριστά για το λίνο και την κάνναβη, των συμφωνητικών αγοράς-πώλησης, των δεσμεύσεων μεταποίησης και των συμβάσεων μεταποίησης "φασόν" που αναφέρονται στο άρθρο 5, αναφέροντας για καθένα από αυτά τον αριθμό ταυτοποίησης του γεωργού στο ολοκληρωμένο σύστημα διαχείρισης και ελέγχου, καθώς και τα σχετικά αγροτεμάχια και
- μια δήλωση των συνολικών εκτάσεων λίνου και κάνναβης, τις οποίες αφορούν τα συμφωνητικά αγοράς-πώλησης, οι δεσμεύσεις μεταποίησης και οι συμβάσεις μεταποίησης "φασόν".
Ωστόσο, αντί του καταλόγου που αναφέρεται στο πρώτο εδάφιο πρώτη περίπτωση, το κράτος μέλος μπορεί να απαιτήσει αντίγραφο ενός εκάστου των εν λόγω εγγράφων.
Στην περίπτωση που ορισμένες συμβάσεις ή δεσμεύσεις μεταποίησης αφορούν εκτάσεις που βρίσκονται σε ένα κράτος μέλος εκτός αυτού στο οποίο έχει εγκριθεί ο πρώτος μεταποιητής, οι πληροφορίες που προβλέπονται στο πρώτο εδάφιο ανακοινώνονται επίσης από τον ενδιαφερόμενο, για τις υπόψη εκτάσεις, στο κράτος μέλος, στο οποίο έχει πραγματοποιηθεί η συγκομιδή.
2. Για το πρώτο εξάμηνο της περιόδου εμπορίας και στη συνέχεια για κάθε περίοδο τεσσάρων μηνών, οι εγκεκριμένοι πρώτοι μεταποιητές, καθώς και οι εξομοιούμενοι μεταποιητές, δηλώνουν στην αρμόδια αρχή πριν από το τέλος του μήνα που ακολουθεί και για κάθε μία υπό τις κατηγορίες. για τις οποίες τηρούνται ξεχωριστά αποθέματα:
α) τις ποσότητες ινών που έχουν παραχθεί για τις οποίες έχει ζητηθεί η ενίσχυση·
β) τις ποσότητες των άλλων ινών που έχουν παραχθεί·
γ) το αθροιστικό σύνολο των ποσοτήτων άχυρου που εισέρχονται στην επιχείρηση·
δ) την κατάσταση των αποθεμάτων·
ε) ενδεχομένως, κατάλογο ο οποίος συντάσσεται σύμφωνα με την παράγραφο 1 πρώτη υποπερίπτωση, των συμβάσεων υγοράς πώλησης του άχυρου οι οποίες εκχωρήθηκαν σύμφωνα με τις διατάξεις του άρθρου 5 παράγραφος 2 πρώτο εδάφιο, προσδιορίζοντας το ονοματεπώνυμο του εκδοχέα και του εκχωρούντα.
Για καθεμία από τις εν λόγω περιόδους, ο εξομοιούμενος μεταποιητής υποβάλει, μαζί με τη δήλωση που αναφέρεται στο προηγούμενο εδάφιο, τα δικαιολογητικύ στοιχεία της διάθεσης στην αγορά των ινών, για τις οποίες έχει ζητηθεί η ενίσχυση. Τα εν λόγω δικαιολογητικά στοιχεία καθορίζονται από το κράτος μέλος και περιλαμβάνουν τουλάχιστον τα αντίγραφα των τιμολογίων πώλησης των ινών λίνου και κάνναβης, καθώς και ένα πιστοποιητικό του εγκεκριμένου πρώτου μεταποιητή που μεταποίησε τα άχυρα, στο οποίο βεβαιούνται οι ποσότητες και οι τύποι ινών που έχουν παραχθεί.
Στην περίπτωση κατά την οποία έχουν τελειώσει οριστικά οι είσοδοι, έξοδοι και μεταποιήσεις για μία περίοδο εμπορίας, ο πρώτος εγκεκριμένος μεταποιητής και ο εξομοιούμενος μεταποιητής μπορούν να παύσουν να αποστέλλουν τις δηλώσεις που αναφέρονται στην παρούσα παράγραφο, αφού ειδοποιήσει σχετικά το κράτος μέλος.
3. Πριν από την 1η Μαΐου που έπεται της εν λόγω περιόδου εμπορίας, οι πρώτοι εγκεκριμένοι μεταποιητές αναφέρουν στην αρμόδια αρχή τις κύριες χρήσεις για τις οποίες προορίζονται οι ίνες και τα άλλα προϊόντα που έχουν-ληφθεί.
Άρθρο 7
Δικαίωμα ενίσχυσης
1. Επιλέξιμες για ενίσχυση στη μεταποίηση άχυρου λίνου και κάνναβης, η οποία αναφέρεται στο άρθρο 2 του κανονισμού (ΕΚ) αριθ. 1673/2000, είναι αποκλειστικά οι ίνες λίνου ή κάνναβης:
- που προέρχονται από άχυρο που αποτελεί αντικείμενο συμφωνητικού αγοράς-πώλησης, δέσμευσης μεταποίησης ή σύμβασης μεταποίησης "φασόν", που αναφέρονται στο άρθρο 5, για τα αγροτεμάχια που έχουν καλλιεργηθεί με λίνο ή με κάνναβη που προορίζονται για την παραγωγή ινών, για τις οποίες για την εν λόγω περίοδο εμπορίας έχει ζητηθεί η ενίσχυση "έκταση" που αναφέρεται στο άρθρο 4 του κανονισμού (ΕΟΚ) αριθ. 3887/92 και
- που παράγονται πριν από την 1η Μαΐου που έπεται του τέλους της σχετικής περιόδου εμπορίας, από έναν εγκεκριμένο πρώτο μεταποιητή και στην περίπτωση ενός εξομοιούμενου μεταποιητή διατίθενται στην αγορά πριν από την εν λόγω ημερομηνία.
2. Στην περίπτωση που το κράτος μέλος αποφασίζει να χορηγήσει την ενίσχυση για τις κοντές ίνες λίνου ή για τις ίνες κάνναβης που περιέχουν ένα ορισμένο ποσοστό προσμείξεων ανώτερο του 7,5 %, σύμφωνα με τις διατάξεις του άρθρου 2 παράγραφος 3 στοιχείο β) του κανονισμού (ΕΚ) αριθ. 1673/2000, η ποσότητα "Q" για την οποία καταβάλλεται η ενίσχυση υπολογίζεται σύμφωνα με τον ακόλουθο τύπο
&gt;PIC FILE= "L_2001035EL.002301.EPS"&gt;
όπου "P" αντιστοιχεί στην ποσότητα επιλέξιμων ινών που έχει παραχθεί με ένα ποσοστό προσμείξεων όχι μεγαλύτερο του εγκεκριμένου ποσοστού "x".
Άρθρο 8
Εθνικές εγγυημένες ποσότητες
1. Η κατανομή 5000 τόνων κοντών ινών λίνου και ινών κάνναβης σε εθνικέc εγγυημένες ποσότητες, που προβλέπονται στο άρθρο 3 παράγραφος 2 στοιχείο β) του. κανονισμού (ΕΚ) αριθ. 1673/2000, πραγματοποιείται πριν από τις 16 Νοεμβρίου για την τρέχουσα περίοδο εμπορίας βάσει των ανακοινώσεων που έχουν διαβιβασθεί, πριν από τις 16 Οκτωβρίου, από τα σχετικά κράτη μέλη προς την Επιτροπή, σχετικά με:
- τις εκτάσεις που έχουν αποτελέσει αντικείμενο συμφωνητικού αγοράς-πώλησης, δέσμευσης μεταποίησης ή σύμβασης μεταποίησης "φασόν", οι οποίες έχουν υποβληθεί σύμφωνα με το άρθρο 6, και
- μια εκτίμηση των αποδόσεων άχυρου και ινών λίνου και κάνναβης.
2. Προκειμένου να καθοριστούν οι εθνικές ποσότητες για τις οποίες τα ποσά της ενίσχυσης στη μεταποίηση μπορούν να χορηγηθούν για μια περίοδο εμπορίας, τα κράτη μέλη καθορίζουν, πριν από την 1η Ιανουαρίου της εν λόγω περιόδου εμπορίας, τις μεταβιβάσεις των εθνικών εγγυημένιον ποσοτήτων που έχουν πραγματοποιηθεί σύμφωνα με το άρθρο 3 παράγραφος 5 του κανονισμού (ΕΚ) αριθ. 1673/2000.
Ωστόσο, για την εφαρμογή της παραγράφου 4 του παρόντος άρθρου, το κράτος μέλος μπορεί να προσαρμόσει τις μεταβιβασθεiσες ποσότητες πριν από την 1η Αυγούστου που έπεται της προθεσμίας που προβλέπεται στο άρθρο 7 παράγραφος 1 δεύτερη υποπερίπτωση.
3. Για την εφαρμογή του άρθρου 2 παράγραφος 4 του κανονισμού (ΕΚ) αριθ. 1673/2000, η ποσότητα μακρών ινών λίνου, κοντών ινών λίνου και ινών κάνναβης, για την οποία μπορεί να χορηγηθεί η ενίσχυση στη μεταποίηση για δεδομένη περίοδο εμπορίας σε έναν πρώτο εγκεκριμένο μεταποιητή ή σε έναν έξομοιούμενο μεταποιητή, περιορίζεται στον αριθμό των εκταρίων των αγροτεμαχίων που βρίσκονται με σύμβαση πώλησης ή δέσμευση μεταποίησης ή κατά περίπτωση με σύμβαση μεταποίησης με "φασόν", πολλαπλασιασμένη επί μοναδιαία ποσότητα που θα καθοριστεί.
Το κράτος μέλος καθορίζει πριν από την 1η Ιανουαρίου της τρέχουσας περιόδου, για το σύνολο της επικρατείας του και για καθένα από τους εν λόγω τρεις τύπους ινών, τη μοναδιαία ποσότητα που αναφέρεται στο πρώτο εδάφιο.
4. Στην περίπτωση κατά την οποία οι επιλέξιμες για ενίσχυση ποσότητες ινών για ορισμένους πριτους εγκεκριμένους μεταποιητές, ή ορισμένους εξομοιούμενους μεταποιητές, είναι μικρότερες από τα όρια που εφαρμόζονται σ' αυτούς σύμφωνα με την παράγραφο 3, το κράτος μέλος δύναται, αφού λάβει όλες τις δηλώσεις που προβλέπονται στο άρθρο 6 παράγραφος 2 στοιχείο α) για την εν λόγω περίοδο εμπορίας, να αυξήσει τις μοναδιαίες ποσότητες που αναφέρονται στην παράγραφο 3 κατά τρόπον ώστε να επαναδιανείμει τις ποσότητες που διαθέτουν οι άλλοι εγκεκριμένοι πρώτοι μεταποιητές ή εξομοιούμενοι μεταποιητές των οποίων οι επιλέξιμες για ενίσχυση ποσότητες υπερβαίνουν τα όρια που εφαρμόζονται σ' αυτούς.
5. Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων, σειρά C, τις πληροφορίες που ανακοινώνονται από τα κράτη μέλη σύμφωνα με το άρθρο 1 σχετικά με τις ποσότητες που αναφέρονται στην παράγραφο 2, καθώς και τις μοναδιαίες ποσότητες που προβλέπονται στις παραγράφους 3 και 4.
Άρθρο 9
Αίτηση ενίσχυσης
1. Για να τύχει της ενίσχυσης στη μεταποίηση αχύρων, ο εγκεκριμένος πρώτος μεταποιητής καταθέτει στην αρμόδιυ αρχή μία αίτηση ενίσχυσης που αφορά τις μακρές ίνες λίνου, τις κοντές ίνες λίνου και τις ίνες κάνναβης οι οποίες θα παραχθούν πριν από την προθεσμία που αναφέρεται στο άρθρο 7 παράγραφος 1 δεύτερη περίπτωση, από άχυρο της εν λόγω περιόδου. Η αίτιση κατατίθεται το αργότερο την ημερομηνία που προβλέπεται στο άρθρο 6 παράγραφος 1.
Στην περίπτωση που οι παραγόμενες ίνες προέρχονται εν μέρει από άχυρο που έχει παραχθεί σε ένα κράτος μέλος, εκτός αυτού στο οποίο έχει εγκριθεί ο πρώτος μεταποιητής, η αίτηση ενίσχυσης υποβάλλεται στην αρμόδια αρχή του κράτους μέλους στο οποίο έχει πραγματοποιηθεί η συγκομιδή του άχυρου, και αντίγραφο αυτής διαβιβάζεται στο κράτος μέλος, στο οποίο έχει εγκριθεί ο πρώτος μεταποιητής.
2. Προκειμένου να τύχει της ενίσχυσης στη μεταποίηση αχύρων, ο εξομοιούμενος μεταποιητής καταθέτει στην αρμόδια αρχή μια αίτηση ενίσχυσης σχετικά με τις μακρές ίνες λίνου, τις κοντές ίνες λίνου και τις ίνες κάνναβης οι οποίες θα παραχθούν και θα διατεθούν στην αγορά πριν από την προθεσμία που αναφέρεται στο άρθρο 7 παράγραφος 1 δεύτερη υποπερίπτωση, από άχυρο της εν λόγω περιόδου. Η αίτηση κατατίθεται το αργότερο την ημερομηνία που προβλέπεται στο άρθρο 6 παράγραφος 1.
3. Στην αίτηση ενίσχυσης πρέπει να περιλαμβάνεται τουλάχιστον:
- το ονοματεπώνυμο, η διεύθυνση και η υπογραφή του αιτούντος, καθώς και, κατά περίπτωση, ο αριθμός έγκρισης του πρώτου μεταποιητή ή ο αριθμός ταυτοποίησης στο ολοκληρωμένο σύστημα διαχείρισης και ελέγχου του εξομοιούμενου μεταποιητή,
- η ένδειξη ότι για τις ποσότητες μακρών ινών λίνου, κοντών ινών λίνου και ινών κάνναβης, για τις οποίες έχει ζητηθεί η ενίσχυση,θα υποβληθούν οι δηλώσεις που προβλέπονται στο άρθρο 6 παράγραφος 2 στοιχείο α).
Για την χορήγηση της ενίσχυσης, οι δηλώσεις που προβλέπονται στο άρθρο 6 παράγραφος 2 στοιχείο α) αποτελούν αναπόσπαστο μέρος της αίτησης ενίσχυσης.
Άρθρο 10
Προκαταβολή επί της ενίσχυσης
1. Στην περίπτωση που η δήλωση των παραγόμενων ινών που προβλέπεται στο άρθρο 6 παράγραφος 2 στοιχείο α) συνοδεύεται από αίτηση προκαταβολής, η προκαταβολή πληρώνεται στον εγκεκριμένο πρώτο μεταποιητή πριν από το τέλος του μήνα που ακολουθεί αυτόν της υποβολής της δήλωσης, εφόσον έχει υποβληθεί δήλωση ενίσχυσης σύμφωνα με το άρθρο 9, με την επιφύλαξη του ορίου που αναφέρεται στο άρθρο 8 παράγραφος 3. Η προκαταβολή ισούται με το 80 % της ενίσνυσrιc που αντιστοινεί στις ποσότητες των ινών που έχουν δηλωθεί.
2. Η προκαταβολή πληρώνεται μόνον όταν από τους ελέγχους που προβλέπονται στο άρθρο 13 διαπιστωθεί ότι δεν έγινε καμία παρατυπία από τον αιτούντα για την εν λόγω περίοδο και ότι κατατέθηκε εγγύηση ίση προς 110 % του ποσού της προκαταβολής.
Η εγγύηση αποδεσμεύεται:
- μέχρι ποσοστού 75 %, έξι μήνες μετά την πληρωμής της προκαταβολής και
- πλήρως, μεταξύ της πρώτης και της δέκατης ημέρας που έπεται εκείνης της χορήγησης της ενίσχυσης.
Ωστόσο:
- σε περίπτωση καθαρισμού των κοντών ινών λίνου με σύμβαση "φασόν", η σχετική εγγύηση αποδεσμεύεται μεταξύ της πρώτης και της δέκατης ημέρας που έπεται εκείνης της χορήγησης της ενίσχυσης, συναρτήσει των ποσοτήτων για τις οποίες το κράτος μέλος έχει χορηγήσει την ενίσχυση στη μεταποίηση.
- σε περίπτωση διαπιστώσεως παρατυπιών το σύνολο των διαθέσιμων εγγυήσεων που αφορούν τον εγκεκριμένο πρώτο μεταποιητή και τη συγκεκριμένη περίοδο, αποδεσμεύονται μεταξύ της πρώτης και της δέκατης ημέρας που έπεται εκείνης της χορήγησης της ενίσχυσης, συναρτήσει των συνολικών ποσοτήτων για τις οποίες το κράτος μέλος έχει χορηγήσει την ενίσχυση στη μεταποίηση.
3. Το άρθρο 3 καθώς και οι τίτλοι ΙΙ, ΙΙΙ και VI του κανονισμού (ΕΟΚ) αριθ. 2220/85 εφαρμόζονται στις εγγυήσεις που προβλέπονται από το παρόν άρθρο.
Άρθρο 11
Συμπληρωματική ενίσχυση
Η συμπληρωματική ενίσχυση που αναφέρεται στο άρθρο 4 του κανονισμού (ΕΚ) αριθ. 1673/2000 χορηγείται στον εγκεκριμένο πρώτο μεταποιητή των μακρών ινών λίνου για τις εκτάσεις που βρίσκονται στις ζώνες που περιγράφονται στο παράρτημα του εν λόγω κανονισμού και αποτελούν αντικείμενο συμφωνητικών αγοράς-πώλησης και των δεσμεύσεων δυνάμει του άρθρου 6 παράγραφος 1.
Ωστόσο, η έκταση για την οποία χορηγείται η συμπληρωματική ενίσχυση, είναι περιορισμένη σε ένα μέγιστο όριο ίσο με την ποσότητα μακρών ινών λίνου, που τηρεί τους όρους του δικαιώματος της ενίσχυσης στη μεταποίηση που λαμβάνονται κατά τη σχετική περίοδο, και η οποία διαιρείται με μια απόδοση 680 χιλιογράμμων μακρών ινών λίνου ανά εκτάριο.
Άρθρο 12
Καταβολή
1. Η ενίσχυση στη μεταποίηση και, ενδεχομένως, η συμπληρωματική ενίσχυση χορηγούνται, στη συνέχεια όλων των προβλεπόμενων ελέγχων, αφού προσδιορισθούν οι οριστικές ποσότητες ινών που είναι επιλέξιμες για τη σχετική περίοδο.
2. Η ενίσχυση στη μεταποίηση και, ενδεχομένως, συμπληρωματική ενίσχυση καταβάλλονται πριν υπό την 1η Αυγούστου που ακολουθεί την προθεσμία που προβλέπεται στο άρθρο 7 παράγραφος 1 δεύτερη υποπερίπτωση, από το κράτος μέλος στο έδαφος του οποίου έχουν συγκομισθεί τα άχυρα λίνου ή κάνναβης.
Άρθρο 13
Έλεγχοι
1. Οι έλεγχοι πραγματοποιούνται κατά τρόπον ώστε να εξασφαλίζεται η τήρηση των όρων χορήγησης της ενίσχυσης και συνεπάγονται κυρίως:
- την επαλήθευση της τήρησης των όρων έγκρισης των πρώτων μεταποιητών και των υποχρεώσεων των εξομοιούμενων μεταποιητών,
- τη σύγκριση των πληροφοριών σχετικά με τα αγροτεμάχια που αναφέρονται στις συμβάσεις αγοράς-πώλησης, τις δεσμεύσεις μεταποίησης και τις συμβάσεις "φασόν", με τις πληροφορίες που έχουν καθοριστεί δυνάμει του κανονισμού (ΕΚ) αριθ. 1251/1999,
- τον έλεγχο των δικαιολογητικών των ποσοτήτων, για τις οποίες έχει ζητηθεί ενίσχυση από τους εγκεκριμένους πρώτους μεταποιητές και τους εξομοιούμενους μεταποιητές.
Οι έλεγχοι που πραγματοποιούνται από τις αρμόδιες αρχές ενός κράτους μέλους στον εγκεκριμένο πρώτο μεταποιητή αφορούν τις εργασίες μεταποίησης όλων των άχυρων λίνου ή κάνναβης που προορίζονται για την παραγωγή ινών και παράγονται στην Κοινότητα.
2. Οι επιτόπου επιθεωρήσεις προς το σκοπό του ελέγχου που αναφέρεται στην παράγραφο 1 καθορίζονται από την αρμόδια αρχή, κυρίως βάσει μιας ανάλυσης κινδύνων, κατά τρόπο, ώστε να ελέγχει για κάθε περίοδο εμπορίας τουλάχιστον 7 % των εγκεκριμένcον πρώτων μεταποιητών και 10 % των εξομοιούμενων μεταποιητών. Ωστόσο, σε καμία περίπτωση ο αριθμός των επιτόπου ελέγχων σε ένα κράτος μέλος δεν μπορεί να είναι κατώτερος του πηλίκου της διαίρεσης διά 1750 της δηλωθείσας συνολικής έκτασης σε εκτάρια λίνου και κάνναβης στο εν λόγω κράτος μέλος.
Οι επιτόπιες επιθεωρήσεις αφορούν επίσης όλες τις επιχειρήσεις καθαρισμού κοντών ινών λίνου που έχουν συνάψει συμβάσεις "φασόν" με τους εγκεκριμένους πρώτους μεταποιητές.
3. Οι επιτόπου έλεγχοι περιλαμβάνουν κυρίως την εξέταση:
- των εγκαταστάσεων, των αποθεμάτων και των παραγομένων ινών,
- της λογιστικής αποθήκης και της οικονομικής λογιστικής,
- την κατανάλωση ενέργειας των διαφόρων μέσων παραγωγής και των σχετικών εγγράφων του χρησιμοποιούμενου εργατικού δυναμικού, και
- κάθε άλλου χρήσιμου εμπορικού εγγράφου.
Σε περίπτωση αμφιβολίας όσον αφορά την επιλεξιμότητα των ινών, και ιδίως την περιεκτικότητα σε ξένες ύλες των κοντών ινών λίνου και των ινών κάνναβης, λαμβάνεται αντιπροσωπευτικό δείγμα υπό τις αμφισβητούμενες παρτίδες και γίνεται επακριβής καθορισμός των χαρακτηριστικών τους. Ενδεχομένως, συναρτήσει της καταστάσεως, το κράτος μέλος καθορίζει τις μη επιλέξιμες ποσότητες μεταξύ εκείνων για τις οποίες έχει ζητηθεί η ενίσχυση.
Στην περίπτωση που αναφέρεται στο άρθρο 3 παράγραφος 3 του κανονισμού (ΕΚ) αριθ. 1673/2000, το κράτος μέλος που πραγματοποιεί τον έλεγχο ενημερώνει αμελλητί το κράτος μέλος που πρέπει να καταβάλει την ενίσχυση σχετικά με τα αποτελέσματα του εν λόγω ελέγχου.
Άρθρο 14
Κυρώσεις
1. Αν από τον έλεγχο διαπιστωθεί ότι δεν έχουν τηρηθεί οι δεσμεύσεις που περιλαμβάνονται στην αίτηση έγκρισης, η έγκριση αποσύρεται αμέσως και, κατά παρέκκλιση από το άρθρο 3 παράγραφος 3, ο πρώτος μεταποιητής, του οποίου αποσύρεται η έγκριση, δεν μπορεί να τύχει νέας έγκρισης πριν από τη δεύτερη περίοδο εμπορίας η οποία αρχίζει μετά την ημερομηνία του ελέγχου ή την ημερομηνία της διαπίστωσης της μη τήρησης των εν λόγω δεσμεύσεων.
2. Σε περίπτωση ψευδούς δήλωσης η οποία πραγματοποιείται εκ προθέσεως ή λόγω σοβαράς αμελείας, ή εάν ο πρώτος μεταποιητής έχει συνάψει συμβάσεις αγοράς-πώλησης άχυρου ή έχει αναλάβει δεσμεύσεις μεταποίησης για ορισμένο αριθμό εκταρίων τα οποία, με κανονικές συνθήκες, θα έδιναν παραγωγή σημαντικά ανώτερη από εκείνη που μπορεί να μεταποιηθεί σύμφωνα με τις τεχνικές προδιαγραφές που αναφέρονται στην έγκρισή του, ο εγκεκριμένος πρώτος μεταποιητής ή ο εξομοιούμενος μεταποιητής αποκλείεται του οφέλους του καθεστώτος ενίσχυσης στην μεταποίηση και, ενδεχομένως, του καθεστώτος συμπληρωματικής ενίσχυσης που αναφέρεται στο άρθρο 4 του κανονισμού (ΕΚ) αριθ. 1673/2000, για τη σχετική περίοδο και για αυτή που ακολουθεί.
3. Εφόσον για μία των περιόδων που αναφέρονται στο άρθρο 6, παράγραφος 2 διαπιστωθεί ότι οι ποσότητες μακρών ινών λίνου, κοντών ινών λίνου ή ινών κάνναβης για τις οποίες έχει ζητηθεί η ενίσχυση υπερβαίνουν αυτές που πράγματι ελήφθησαν τηρώντας τους όρους του δικαιώματος στην ενίσχυση, η ενίσχυση που μπορεί να χορηγηθεί για κάθε τύπο ινών, με την επιφύλαξη των διατάξεων του άρθρου 8 παράγραφος 3, υπολογίζεται με βάση τις πράγματι επιλέξιμες ποσότητες για την υπόψη περίοδο, μειωμένη κατά το διπλάσιο της διαπιστωθείσας υπέρβασης.
4. Εκτός από περίπτωση ανωτέρας βίας, εάν κυθυστερήσει η κατάθεση της αίτησης ενίσχυσης που αναφέρεται στο άρθρο 9 ή η υποβολή ή η δήλωση των πληροφοριών που προβλέπονται στο άρθρο 6, το ποσό της ενίσχυσης την οποία θα δικαιούτο ο ενδιαφερόμενος εάν είχε καταθέσει την αίτηση ή εάν είχε υποβάλει ή δηλώσει τις πληροφορίες εντός των προθεσμιών, μειώνεται κατά 1 % ανά εργάσιμη ημέρα. Σε περίπτωση καθυστέρησης μεγαλύτερης των 2 ημερών, η αίτηση ενίσχυσης καθώς και οι πληροφορίες που προβλέπονται στο άρθρο 6 παράγραφος 1 δεν γίνονται αποδεκτές.
5. Ενδεχομένως, η συμπληρωματική ενίσχυση που αναφέρεται στο άρθρο 11 μειώνεται κατά το ίδιο ποσοστό με αυτό που εφαρμόζεται στο σύνολο της ενίσχυσης στη μεταποίηση, η οποία χορηγείται για την υπόψη περίοδο.
Άρθρο 15
Ανακοινώσεις
1. Τα κράτη μέλη κοινοποιούν στην Επιτροπή, εντός του δευτέρου μηνός μετά από το τέλος κάθε μιας των περιόδων που αναφέρονται στο άρθρο 6 παράγραφος 2 πρώτο εδάφιο:
α) τις συνολικές ποσότητες μακρών ινών λίνου, κοντών ινών λίνου και ινών κάνναβης, προσαρμοσμένες ενδεχομένως σύμφωνα με το άρθρο 7 παράγραφος 2, για τις οποίες υποβλήθηκε αίτηση ενίσχυσης εντός της εν λόγω περιόδου·
β) τις ποσότητες που πουλήθηκαν ανά μήνα και τις αντίστοιχες τιμές που μπορούν να διαπιστωθούν στις αντιπροσωπευτικότερες αγορές στο στάδιο της παραγωγής για τις ποιότητες ινών κοινοτικής καταγωγής που είναι οι αντιπροσωπευτικότερες της αγοράς·
γ) συγκεντρωτική κατάσταση των ποσοτήτων μακρών ινών λίνου, κοντών ινών λίνου και ινών κάνναβης οι οποίες ελήφθησαν από άχυρο κοινοτικής προέλευσης αποθηκευμένο στο τέλος της εν λόγο περιόδου, κατανεμημένες ανά περίοδο εμπορίας.
2. Τα κράτη μέλη κοινοποιούν στην Επιτροπή, το αργότερο στις 31 Ιανουαρίου για την εκάστοτε τρέχουσα περίοδο:
α) τις μεταβιβάσεις των εθνικών εγγυημένων ποσοτήτων που πραγματοποιήθηκαν σύμφωνα με το άρθρο 3 παράγραφος 5 του κανονισμού (ΕΚ) αριθ. 1673/2000, καθώς και των εθνικών εγγυημένων ποσοτήτων που προκύπτουν από τις εν λόγω μεταβιβάσεις·
β) συγκεντρωτική κατάσταση των εκτάσεων λίνου και κάνναβης για την παραγωγή ινών για τις οποίες συνήφθησαν οι συμβάσεις ή αναλήφθηκαν οι δεσμεύσεις που προβλέπονται στο άρθρο 2 παράγραφος 1 του κανονισμού (ΕΚ) αριθ. 1673/2000·
γ) τις μοναδιαίες ποσότητες που καθορίσθηκαν σύμφωνα με το άρθρο 8 παράγραφος 3·
δ) την εκτιμώμενη παραγωγή αχύρου και ινών λίνου και κάνναβης·
ε) τον αριθμό των εγκεκριμένων επιχειρήσεων μεταποίησης, καθώς και το συνολικό δυναμικό μεταποίησης που αντιστοιχεί στους διαφόρους τύπους ινών για την τρέχουσα περίοδο·
στ) ενδεχομένως, τον αριθμό των επιχειρήσεων καθαρισμού κοντών ινών λίνου που έχουν συνάψει συμβάσεις "φασόν".
3. Τα κράτη μέλη κοινοποιούν στην Επιτροπή το αργότερο στις 30 Σεπτεμβρίου κάθε έτους, όσον αφορά την προτελευταία περίοδο εμπορίας:
α) συγκεντρωτικό πίνακα των συνολικών ποσοτήτων των μακρών ινών λίνου, των βραχέων ινών λίνου και των ινών κάνναβης για τις οποίες υποβλήθηκε αίτηση ενίσχυσης για τις οποίες αντιστοίχως:
1. χορηγήθηκε το δικαίωμα της ενίσχυσης στη μεταποίηση που αναφέρεται στο άρθρο 2 παράγραφος 1 του κανονισμού (ΕΚ) αριθ. 1673/2000,
2. δεν αναγνωρίσθηκε το δικαίωμα στην ενίσχυση στη μεταποίηση, αναγράφοντας τις ποσότητες που εξαιρούνται του δικαιώματος της ενίσχυσης λόγω υπέρβασης των εθνικών εγγυημένων ποσοτήτων που προκύπτουν από τις διατάξεις του άρθρου 8,
3. την εγγύηση που αναφέρεται στο άρθρο 10 η οποία κατέπεσε·
β) τις συνολικές ποσότητες βραχέων ινών λίνου ή ινών κάνναβης μη επιλέξιμων λόγω ποσοστού ξένων υλών μεγαλυτέρου από το ανώτατο όριο που προβλέπεται στο άρθρο 2 παράγραφος 3 στοιχείο β) του κανονισμού (ΕΚ) αριθ. 1673/2000, οι οποίες ελήφθησαν από τους πρώτους εγκεκριμένους μεταποιητές ή τους εξομοιούμενους μεταποιητές·
γ) συγκεντρωτικό πίνακα του αριθμού των εκταρίων που βρίσκονται, αντιστοίχως, στις ζώνες Ι και ΙΙ που αναφέρονται στο παράρτημα του κανονισμού (ΕΚ) αριθ. 1673/2000, για τις οποίες χορηγήθηκε η συμπληρωματική ενίσχυση που αναφέρεται στο άρθρο 4 του εν λόγω κανονισμού·
δ) ενδεχομένως, τις εθνικές εγγυημένες ποσότητες και τα μοναδιαία ποσά που προκύπτουν από τις προσαρμογές πού προβλέπονται στο άρθρο 8 παράγραφος 2 δεύτερο εδάφιο και στο άρθρο 8 παράγραφος 4·
ε) τον αριθμό των κυρώσεων που αναφέρονται στο άρθρο 14 παράγραφοι 1 έως 3, οι οποίες αποφασίστηκαν, καθώς και εκείνες που βρίσκονται στο στάδιο της εξέτασης·
στ) ενδεχομένως, έκθεση για την εφαρμογή των διατάξεων του άρθρου 3 παράγραφος 4, καθώς και για τους ελέγχους και τις σχετικές ποσότητες.
4. Στην περίπτωση κατά την οποία, σε εφαρμογή των διατάξεων του άρθρου 2 παράγραφος 3 στοιχείο β) δεύτερο εδάφιο του κανονισμού (ΕΚ) αριθ. 1673/2000, το κράτος μέλος αποφασίζει να χορηγήσει την ενίσχυση για τις βραχείες ίνες λίνου ή τις ίνες κάνναβης που περιέχουν ποσοστό ξένων υλών και συσσωματωμάτων ινών μεγαλύτερο από 7,5 %, ενημερώνει σχετικά την Επιτροπή το αργότερο στις 31 Ιανουαρίου της τρέχουσας περιόδου, προσδιορίζοντας τις προβλεπόμενες παραδοσιακές διεξόδους.
Στην περίπτωση αυτή, το κράτος μέλος προσθέτει στις πληροφορίες που αναφέρονται στο στοιχείο α) της παραγράφου 1, την κατανομή των πραγματικών ποσοτήτων, χωρίς προσαρμογή, των βραχέων ινών λίνου και των ινών κάνναβης που περιέχουν ποσοστό ξένων υλών και συσσωματωμάτων ινών ανώτερο από 7,5 % για τις οποίες υποβλήθηκε αίτηση ενίσχυσης.
Άρθρο 16
Γενεσιουργός αιτία
Για κάθε μία των περιόδων που αναφέρονται στο άρθρο 6 παράγραφος 2, η γενεσιουργός αιτία της ισοτιμίας του ευρώ για τη μετατροπή της προκαταβολής και της ενίσχυσης στη μεταποίηση για την εν λόγω ποσότητα επέρχεται την τελευταία ημέρα της εν λόγω περιόδου.
Άρθρο 17
Μεταβατικά μέτρα
1. Τα μεταβατικά μέτρα που προβλέπονται στο άρθρο αυτό εφαρμόζονται για την περίοδο εμπορίας 2001/02.
2. Το κράτος μέλος μπορεί να χορηγήσει την έγκριση στους πρώτους μεταποιητές κατά την έννοια των διατάξεων του άρθρου 1 παράγραφος 2 του κανονισμού (ΕΚ) αριθ. 1673/2000, για τις ίνες λίνου ή κάνναβης που μπορούν να παραχθούν με όρους επιλεξιμότητας για την ενίσχυση, εάν:
- έχουν εγκριθεί βάσει των διατάξεων του άρθρου 3 του κανονισμού (ΕΟΚ) αριθ. 619/71 κατά την περίοδο εμπορίας 2000/01,
- δεν έχει διαπιστωθεί εις βάρος τους καμία παρατυπία κατά τις περιόδους 1999/2000 και 2000/01 και
- έχουν υποβάλει αίτηση εγκρίσεως σύμφωνα με τις διατάξεις του άρθρου 3 του παρόντος κανονισμού, πριν από τις 30 Ιουνίου 2001.
3. Για να απολαύσουν του συστήματος στήριξης που προβλέπεται από τον κανονισμό (ΕΚ) αριθ. 1673/2000, οι εγκεκριμένοι πρώτοι μεταποιητές και οι εξομοιούμενοι μεταποιητές δηλώνουν, το αργότερο στις 31 Ιουλίου 2001, τα αποθέματα άχυρου λίνου, άχυρου κάνναβης, μακρών ινών λίνου, κοντών ινών λίνου και ινών κάνναβης που κατέχουν στις 30 Ιουνίου 2001, που αντιστοιχούν σε συγκομιδές προηγούμενες της περιόδου 2001/02.
Άρθρο 18
Κατάργηση των κανονισμών
Την 1η Ιουλίου 2001 καταργούνται οι κανονισμοί (ΕΟΚ) αριθ. 1215/71, (ΕΟΚ) αριθ. 1523/71, (ΕΟΚ) αριθ. 1524/71, (ΕΟΚ) αριθ. 1164/89, (ΕΟΚ) αριθ. 1784/93 και (ΕΚ) αριθ. 452/1999.
Άρθρο 1
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Ειρημερίδα των Ευρωπαίκών Κοινοτήτων.
Εφαρμόζεται από την περίοδο εμπορίας 2001/02.
Ο κανονισμός (ΕΟΚ) αριθ. 1164/89 εξακολουθεί να εφαρμόζεται για τις περιόδου εμπορίας 1998/99, 1999/2000 και 2000/01.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Φεβρουαρίου 2001.

Labels: 1
17
6